22. ΒΑΣΙΛΙΚΟΝ ΔΙΑΤΑΓΜΑ της 15/26 Μαΐου 1951 Περί επεκτάσεως του άρθρ. 5 του Ψηφίσματος ΞΘ΄ και εις τους υπαλλήλους της Γραμματείας και των Δικαστηρίων και Εισαγγελιών. Έχοντες υπ’ όψιν 1)το άρθρ. 5 του ψηφίσματος ΞΘ΄ περί κυρώσεως και τροποποιήσεως του Α.Ν. 936/49 περί τροποποιήσεως της υπ’ αριθ. 59/45 Συντ. Πράξεως περί καθορισμού της οργανικής συνθέσεως των Δημοσίων ή Δημοσίου χαρακτήρος υπηρεσιών (τομ. 2), 2)την υπ’ αριθ. 472/51 πράξιν του Υπουργικού Συμβουλίου, 3)την υπ’ αριθ. 322/51 πράξιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-Υπάλληλοι της Γραμματείας των Δικαστηρίων και Εισαγγελιών, προαχθέντες μετά την απελευθέρωσιν της χώρας εις βαθμούς, οίτινες όμως δεν είχον προαχθή εις τους βαθμούς τούτους κατά την διαρκειαν της ξενικής κατοχής λογίζονται δια την απόκτησιν προσόντων προς περαιτέρω προαγωγήν και δια τον καθορισμόν της σειράς αρχαιότητος αυτών ως προαχθέντες αφ’ ης κατά το από 28 Απρ. 1941 μέχρι και της 17 Οκτ. 1944 χρονικόν διάστημα προήχθησαν εις τους αυτούς βαθμούς νεώτεροι αυτών. Η ισχύς του παρόντος Β.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 